recursal/SuperWikiNEXT-32B huggingface dataset:
பர்வீன் அமானுல்லா ஒரு இந்திய சமூக ஆர்வலர் மற்றும் அரசியல்வாதி ஆவார். இவா் ஆம் ஆத்மி கட்சியின்   உறுப்பினராக உள்ளாா். பெகுசராய் மாவட்டத்தில் உள்ள சாக்பூர்பூர் கமால் தொகுதியில் இருந்து பீகார் சட்டமன்றத்தின் உறுப்பினராக அமனுல்லா இருந்துள்ளாா். இவா் ராஷ்டிரிய ஜனதா தளம் கட்சியை சோ்ந்த முன்னாள் அமைச்சரான ஷீரநாராயண் யாதவ் என்ற வேட்பாளரை தோற்கடித்தார்.  

நிதீஷ் குமாா் அமைச்சரவையில் அமானுல்லாஹ் அமைச்சராக இருந்தார். இவர் முன்னாள் மக்களவை எம்.பி. சையத் சாகுபூடின் மகள் ஆவார்.பிஹார் சட்டமன்றத் தேர்தலில் 2010 ம் ஆண்டு நிதீஷ் குமாரின் ஜனதா தளம் (ஐக்கிய) வேட்பாளராக உள்ளாா்.

2014 ஆம் ஆண்டுக்கான பொதுத் தேர்தலில் அமானுல்லா ஆம் ஆத்மி கட்சியில் சேர்ந்தார், பாட்னா சாஹிப் மக்களவை  தொகுதியில் நிற்க தொகுதி ஒதுக்கப்பட்டது. ஆனால் நான்காவது இடத்தில் 16,381 வாக்குகள் கிடைத்தன.

குறிப்புகள்
-----------

1. ↑  Parveen Amanullah resigns from Nitish government, quits party too பரணிடப்பட்டது 5 அக்டோபர் 2017 at the வந்தவழி இயந்திரம்
2. ↑  Bihar minister Parveen Amanullah resigns பரணிடப்பட்டது 19 சூன் 2014 at the வந்தவழி இயந்திரம்
3. ↑  AAP's Parveen Amanullah to take on Shatrughan Sinha in Patna Sahib பரணிடப்பட்டது 4 செப்டம்பர் 2017 at the வந்தவழி இயந்திரம்
4. ↑  Parveen Amanullah's resignation damages credentials of Nitish govt பரணிடப்பட்டது 29 செப்டம்பர் 2017 at the வந்தவழி இயந்திரம்
5. ↑  "Parveen Amanullah, who quit Nitish Kumar's Cabinet in Bihar, joins AAP". NDTV. 28 July 2017 அன்று மூலம் பரணிடப்பட்டது. 27 July 2017 அன்று பார்க்கப்பட்டது.
சீனாவில் ஆய்னானில் கரும்புச் சக்கை 
**கரும்புச் சக்கை** (*Bagasse*) என்பது கரும்பிலிருந்து சாறு பிழிந்தபிறகு மீதமுள்ள சக்கையாகும்.  இந்த சக்கையானது வெப்பம், மின்சாரம் போன்றவற்றை உற்பத்தி செய்ய உயிர் எரிபொருளாகவும், காகிதக் கூழ், கட்டுமான பொருட்களைத் தயாரிக்க மூலப் பொருளாகவும் பயன்படுகிறது.

உற்பத்தி, சேமிப்பு மற்றும் கலவை
-------------------------------

 மதீராவின், கலேடாவில் உள்ள சர்க்கரை ஆலையில் வெளிவரும் கரும்புச் சக்கை 
சர்க்கரை ஆலையில் 10 டன் கரும்பை பிழியும்போது கிட்டத்தட்ட மூன்று டன் ஈரக் கரும்புச் சக்கை மிச்சமாகிறது. இது ஒவ்வொரு நாட்டிலும் கரும்பு உற்பத்தியின் தன்மைக்கு ஏற்றவாறு சற்று மாறுபடுகிறது. 

அதிக ஈரப்பதம் கொண்ட கரும்புச் சக்கையை, பொதுவாக 40-50 சதவிகிதம் ஈரப்பதமுள்ள சக்கையை, எரிபொருளாகப் பயன்படுத்துவது தீங்கு விளைவிக்கக்கூடியது ஆகும்.

உலர்ந்த சுத்தமான கரும்புச் சக்கையில் காணப்படும் பொதுவான இரசாயன பொருட்களின் அளவு: 

* செல்லுலோஸ் 45-55 சதவிகிதம்
* ஹெமிசெல்லாஸ் 20-25 சதவிகிதம்
* லிக்னைன் 18-24 சதவிகிதம்
* சாம்பல் 1-4 சதவீதம்
* மெழுகு <1 சதவீதம்

பயன்கள்
-------

 பிளாஸ்பெர்பீன் , குயின்ஸ்லாந்தில் உள்ள ஒரு சர்க்கரை ஆலைக்கு வெளியே நீல நிற நெகிழிப் பைகளால், மூடப்பட்டிருக்கும் கருப்புச் சக்கை 
புதுப்பிக்கத்தக்க மின் உற்பத்திக்கு உயிரி எரிபொருளாக கரும்புச் சக்கையைப் பயன்படுத்த பல ஆராய்ச்சி முயற்சிகள் மேற்கொள்ளப்பட்டுவருகின்றன. 

### எரிபொருளாக

சர்க்கரை ஆலைகளில் ஒரு முக்கிய எரிபொருளாக கரும்புச் சக்கை பயன்படுத்தப்படுகிறது. சரியான அளவு கரும்புச் சக்கைகளை எரிக்கும் போது, ஒரு சாதாரண சர்க்கரை ஆலையின் அனைத்து தேவைகளுக்கும் போதுமான வெப்ப ஆற்றலை உற்பத்தி செய்ய இயலும். ஆலைக்குத் தேவையான ஆற்றலுக்குப் போக மீதமாகும் எரிபொருளைப் பயன்படுத்துவதன் மூலமாக கிடைக்கும் மின் ஆற்றலை மின் வலைப்பின்னல் வழியாக விற்று பொருளீட்ட இயலும். 

### காகிதக் கூழ், காகிதம், பலகை, உணவு

இந்தியா, சீனா, கொலம்பியா, ஈரான், தாய்லாந்து, அர்ஜென்டினா போன்ற வெப்ப மண்டல மற்றும் துணை வெப்பமண்டல நாடுகளில் கரும்புச் சக்கையானது காகிதக்கூழ், காகிதம், பலகை போன்றவற்றைத் உற்பத்தி செய்ய மரக்கட்டைகளுக்கு பதிலாக பயன்படுத்தப்படுகிறது. இது பொதுவாக அச்சிட, எழுதப் பயன்படும் காகிதங்களைத் தயாரிக்க ஏற்றது என்றாலும், பொதுவாக இதை அட்டைப் பெட்டி, செய்தித்தாள் போன்றவற்றைத் தயாரிக்கவே பெரும்பாலும் பயன்படுத்தப்படுகிறது. கரும்புச் சக்கைத் துகளானது ஒட்டுப் பலகைகளை தயாரிக்க மரத்துக்கு பதிலாக ஒரு நல்ல மாற்றுப் பொருளாக கருதப்படுகிறது. இந்தப் பலகைகளானது அறைத் தடுப்புகள் தளபாடங்கள் போன்றவற்றை உருவாக்க பரவலாக பயன்படுகிறது.

உடல்நல பாதிப்பு
---------------

கரும்புச் சக்கையை கையாலும் இடங்களில் பணிபுரிபவர்களின் சுவாசத்தில் கரும்புச் சக்கைத் துகள்கள் செல்வதால் கரும்புச்சக்கைத் துகள் அழற்சி உண்டாகி நுரையீரலை பாதிக்கிறது.

குறிப்புகள்
-----------

1. ↑  "bagasse - fibre".
2. 1 2  Rainey, Thomas J (2009). *A study of the permeability and compressibility properties of bagasse pulp*. Brisbane: Queensland University of Technology. .
3. ↑  Sodeman, William A (October 1967). "Bagasse Disease of the Lungs – After 25 Years". *Chest* **52** (4): 505–507. doi:10.1378/chest.52.4.505. பப்மெட்:6058449. .
கரும்புச்சக்கை தூய்மை செய்யா கரும்புப் பாகு கழிவு
**கரும்புச்சக்கைத் துகள் அழற்சி**  (Bagassosis) என்பது நுரையீரல் அழற்சி நோய்களில் ஒன்றாகும். இந்நோய் இந்தியாவில் முதன்முதலாக 1955 ஆம் ஆண்டு ஆவணப்படுத்தப் பட்டுள்ளது. சாறு பிழிந்தெடுக்கப்பட்ட கரும்புச்சக்கை, பேகேஸ் (Bagasse) என்றழைக்கப் படுகிறது. இந்தச் சக்கையானது, காகிதம், அட்டை போன்றவை செய்யப் பயன்படுகிறது. இச்சக்கையில் இருந்து வெளிவரும் நுண் துகள்கள். கொண்ட தூசுகளை, மூச்சின் வழியே உள்ளிழுப்பதாலும், தூய்மை செய்யா கரும்புப் பாகு கழிவாலும், 'பேகெசோசிஸ்' எனும் '’’கரும்புத்துகள் மூச்சு அழற்சி நோய்’’’ உண்டாகிறது. இந்நோய் அதிதீவிரமாகவோ (Acute), நாள்பட்டதாவோ (Chronic) இருக்கலாம். கரும்பாலைகளும், அதன் சார்பு ஆலைகளும் அமைந்துள்ள தமிழ்நாட்டுத் தொழிலாளர்க்கும் இந்நோய் நேர்கிறது.

நோய் அறிகுறிகள்
---------------

அதிதீவிர நிலையில், இக்கரும்புச்சக்கையைக் கையாளப்படும் தொழிற்சாலையிலுள்ள தொழிலாளர்க்குத் திடீரென்று மூச்சு இடர், மற்றும் சளியுடன் இரத்தம் கலந்த இருமலும் தோன்றும்; காய்ச்சலும் காணப்படும்; நாடித்துடிப்பு, மூச்சு விகிதமும் அதிகரித்து நுரையீரல் அழற்சி போன்ற அறிகுறிகள் தோன்றும். மார்பு எக்ஸ்கதிர் படத்தில் இங்குமங்குமாக நுரையீரல் அழற்சி நிழல்கள் காணப்படும்.

மருத்துவம்
----------

இந்தத் தொழிற்சாலைச் சுற்றுச் சூழலிலிருந்து நோயாளி அகற்றப்பட்டால், மருத்துவம் எதுவும் இல்லாமலேயே குணமடைவார். மீண்டும் அதே வேலைக்குச் சென்றால், மறுபடியும் மேற்கூறிய அறிகுறிகள் தோன்றும். சிலருக்கு இந்நோயின் அறிகுறிகள் படிப்படியாக உருவாகி, நோய் நாள்பட்ட நிலையை அடைகிறது.

நோய்த் தடுப்புமுறைகள்
---------------------

இந்நோய் நீக்குதலில் தடுப்பு முறைகளே அடிப்படையானது. கரும்புச் சக்கையைத் தொழிலாளர்கள் கைகளைக் கொண்டு அகற்றுவதற்குப் பதிலாக இயந்திரங்களைக் கையாண்டால் நோய் பெருமளவு தடுக்கப்படும். மேற்கூறிய தொழில் வழி நோய்களுக்கெனச் சிறப்பு மருத்துவம் எதுவும் இல்லை; நோய்த் தடுப்பே சிறந்ததாகும். 

அஸ்பெஸ்டாஸ் மற்றும், பெரில்லியம் (Beryllium), சிலிக்கா , நிலக்கரி, பொதுப்படையான தூசுகள், பஞ்சு, சணல், ஐசோசையனேட்டுகள் (Isocya nates). மரத்தூள், மாவுகள், வைக்கோலில் உள்ள காளான், ரேடான் (Radon) மற்றும் கலப்பட நுகர்பொருள்கள் போன்ற பல பொருள்கள் தொழில்வழி நோய்களை உண்டாக்கி நுரையீரல்களைப் பாதிக்கின்றன.

சான்றுகள்
---------

1. ↑
2. ↑  Hur, T; Cheng KC; Yang GY (October 1994). "Hypersensitivity pneumonitis: bagassosis". *Gaoxiong Yi Xue Ke Xue Za Zhi* **10** (10): 558–564. பப்மெட்:7807612.
3. ↑  "Recent trends in bagassosis in Japan". *Br J Ind Med* **49** (7): 499–506. July 1992. doi:10.1136/oem.49.7.499. பப்மெட்:1637710.
4. ↑  "Hur"- Hur, T; Cheng KC; Yang GY (October 1994). "Hypersensitivity pneumonitis: bagassosis". *Gaoxiong Yi Xue Ke Xue Za Zhi* **10** (10): 558–564. பப்மெட்:7807612.
**அடையாறு போர்** என்பது பிரெஞ்சு கிழக்கு இந்திய கம்பெனிக்கும், ஆற்காடு நவாப் படைகளுக்கும் இடையே நடைபெற்ற போராகும். இந்த போர் அக்டோபர் 29, 1746 ஆண்டு நடைபெற்றது.

பின்னணி
-------

பிரெஞ்சு படை மெட்ராஸ் போரில் வெற்றி பெற்று மெட்ராஸ் நகரம் முழுவதையும் தனது கட்டுப்பாட்டில் வைத்திருந்தது. ஆங்கிலேயப் படைகள் ஆற்காடு நவாபின் நண்பர்கள். எனவே மெட்ராசை பிரெஞ்சு படையிடம் இருந்து மீட்க தனது படையை தனது மகன் தலைமையில் மெட்ராஸ் நோக்கி அனுப்பினார். அவரது மகன் பெயர் மஹாபுஸ் கான்.

போர்
----

நவாப் படை சாந்தோம் பகுதியில் நிலை கொண்டு இருந்தது. பாண்டிச்சேரியில் இருந்து புறப்பட்ட 200 பேர் கொண்ட பிரெஞ்சு படை மெட்ராஸ் கோட்டையை நோக்கி புறப்பட்டது. இந்த படையை கேப்டன் பாராடிஸ் என்பவர் தலைமை தாங்கினார்.

அடையாறு ஆற்றங்கரையில் குவிப்பில் தீவு வரை வந்து விட்ட பாராடிஸின் படைக்கு புனித ஜார்ஜ் கோட்டையில் இருந்தும் இதே அளவு கொண்ட ஒரு பிரெஞ்சு படை நவாபை எதிர் கொள்ள வருவதாக தகவல் கிடைத்தது. ஜார்ஜ் கோட்டையில் இருந்து வரும் புறப்படும் படைக்கு டி ல டூர் என்பவர் தலைமை தாங்கினார்.

கேப்டன் பாராடிஸ் தனது கட்டுகோப்பான படையின் துப்பாக்கி சுடுதலின் மூலமும், கத்தி சண்டை மூலமும் நவாபின் ஒழுங்கற்ற படையை எளிதில் தோற்கடித்தார். 200 பேரே கொண்ட பிரெஞ்சு படை 10,000 பேர் பலம் கொண்ட நவாப் படையை வென்ற இந்த போர் ஒரே நாளில் நடந்து முடிந்தது. இதில் கவனிக்க வேண்டிய நிகழ்வு டி ல டூர் படை போர் முடிந்த பின்னரே போர்க்களத்துக்கு வந்து சேர்ந்தது.

மேற்கோள்கள்
-----------

1. ↑

﻿

* சென்னை வலைவாசல்
புறப்பொருள் பற்றிய பாடல்கள் அடங்கிய புறநானூறு பாடல் ஒன்பதில் நெட்டிமையார் பாட்டின் இறுதியில், "முந்நீர் விழாவின், நெடியோன் நன்னீர்ப் பஃருளி மணலினும் பலவே!" என்று உள்ளதே பஃறுளியாறு எனும் ஆற்றுக்கு சான்று. அதாவது, பாண்டிய மன்னன் பஃறுளியாறு கடலிற் கலக்குமிடத்து முந்நீர் விழா எடுத்தான் என்பதே.
.**பஃறுளி** என்பது பழந்தமிழ் நாட்டிலிருந்த ஓர் ஆற்றின் பெயர். பல் துளி என்னும் சொற்கள் இணையும்போது பஃறுளி என அமையும். இங்கிருந்தே மாந்தரின நாகரிகம் தோன்றியதாக சில நூலாசிரியர்கள் கூறுவர். அதற்கு காரணம் இப்பஃறுளி ஆறு நிலநடுக்கோடு பக்கத்தில் அமைந்திருந்திருந்ததாகவும், சுமேரியர்கள் இவ்வாறு அழியும் முன்பு நடந்த கடற்கோளில் குமரி நாகரிகத்தில் இருந்து பிரிந்ததாக கூறப்படும் கருதுகோள்களும் ஆகும்.

புறநானூறு 9
-----------

சிலப்பதிகாரம்
-------------

இந்த ஆறு கடற்கோளுக்கு இரையானது பற்றி இளங்கோவடிகள் இயற்றிய சிலப்பதிகாரம் குறிப்பிடுகிறது.

### மாடல மறையோன்

குமரியில் நீராடிவிட்டு திருப்பதிப் பெருமாளைக் கண்டு வணங்கச் சென்றுகொண்டிருந்த மாடலன் என்னும் மறையவன் தென்னவன் என்னும் பாண்டிய மன்னரின் பரம்பரைப் பெருமைகளைச் சொல்லி வாழ்த்துகிறான். (காதை 11)

1. கடலில் வேல் வீசியது
2. கங்கையும், இமயமும் கொண்டது
3. இந்திரன் தலையிலிருந்த முடி வளையத்தை உடைத்து அவன் முத்தாரத்தைப் பிடுங்கித் தன் மார்பில் அணிந்துகொண்டது - ஆகிய சிறப்புகள்.

#### வடிவேல் எறிந்த பாண்டியன்

'அடியில் தன் அளவு அரசர்க்கு உணர்த்தி, வடிவேல் எறிந்த வான்பகை பொறாது, பஃறுளி ஆற்றுடன் பன்மலை அடுக்கத்துக் குமரிக் கோடும் கொடுங்கடல் கொள்ள, வடதிசைக் கங்கையும் இமயமும் கொண்டு, தென்திசை ஆண்ட தென்னவன் வாழி' - இப்படித் தென்னவன் வாழ்த்தப்படுகிறான்.

##### 'குட்டம் தொலைய வேலிட்ட' இளஞ்சேரல் இரும்பொறை

இளஞ்சேரல் இரும்பொறை குட்டம் தொலைய வேல் இட்டானாம். குட்டம் என்றால் என்ன? 'நெடுநீர்க் குட்டத்துத் துடுமெனப் பாயந்து' என்னும்போது குட்டம் என்பது குளம் எனப் பொருள்படுவதைக் காணலாம். அதன் வழி அணுகினால் இந்த அரசன் வேலால் குளத்துக்குத் தடுப்பு அமைத்ததை உணரமுடியும். (பதிற்றுப்பத்து 89)

##### கடல் பிறக்கு ஓட்டிய செங்குட்டுவன்

சேரன் செங்குட்டுவன் தன் நகருக்குள் புகுந்த கடலைப் பின்வாங்கச் செய்தான். கடல் அரிப்பைத் தடுத்தான். பாறை வேலி போட்டுத் தடுத்தான் போலும்.

##### வடிம்பலம்ப நின்ற பாண்டியன்

கடல் நிலவயலில் பாய்ந்து வற்றுமிடம் வடிம்பு. உப்பு விளைவிக்க இது பயன்படும். வடிம்பலம்ப நின்ற பாண்டியன் இதனை நன்கு பயன்படுத்திக்கொண்டவன்.

உசாத்துணை
---------
**ப. மு. அன்வர்** (பிறப்பு: சூன் 15, 1942) மலேசியாவில் புகழ்பெற்ற ஒரு மூத்த தமிழ்ப் புலவர். சிந்துக் கண்ணியில் நிறைய பாடல்களை எழுதி உள்ளார்.

வாழ்க்கைச் சுருக்கம்
--------------------

அன்வர் தமிழ்நாடு, தஞ்சாவூர் மாவட்டத்தைச் சேர்ந்த திருப்பனந்தாள் எனும் இடத்தில் பக்கீர் முகமது ராவுத்தர், சபியாபிவி ஆகியோருக்கு 1942-ஆம் ஆண்டு சூன் 15-ஆம் நாள் பிறந்தார். ஆரம்பக் கல்வியை தவித்திரு குமரகுருபரர் உயர் தொடக்கப் பள்ளியில் பயின்றார். 1956-இல் மலாயாவிற்கு வந்து தம்முடைய கல்வியைத் தொடர்ந்தார். பண்டைய தமிழ் இலக்கண இலக்கியங்களைப் பல அறிஞர்களிடம் இருந்து அறிந்து கொண்டார். சித்தர் பாடல்களையும் திருமுறைகளையும் கற்று நிறைந்த நூலறிவைப் பெற்றார்.

படைப்பாற்றல்
------------

1957-ஆம் ஆண்டு தமிழ் முரசு மாணவர் மணிமன்ற மலரில் எழுதத் தொடங்கினார். கவிதைவேள் கா.பெருமாள் வழியாகத் தம்முடைய கவிதைப் படைப்பாற்றலை நெறிப்படுத்திக் கொண்டார்.

இவருடைய தன்னுணர்ச்சிப் பாக்களும், கவிதை நாடகங்களும், இசைப் பாடல்களும் மலேசிய வானொலி யில் நீண்ட காலமாக இடம் பெற்று வருகின்றன. நூற்றுக்கணக்கான பாடல்களை எழுதி உள்ளார். ஆனால், அந்தப் பாடல்களை நூலாக்கம் செய்யவில்லை. எனினும், ‘செய்குசனான்’ எனும் குறும்பாவியலை நூலாக வெளியிட்டுள்ளார். 

இந்த நூல் மலேசியத் தமிழ் எழுத்தாளர் சங்கத்தின் 2003-ஆம் ஆண்டின் டான் ஸ்ரீ வி. மாணிக்கவாசகம் விருதைப் பெற்றது. 5000 மலேசிய ரிங்கிட் பரிசாகவும் வழஙகப்பட்டது. இவர் மலேசியாவில் எண்ணற்ற பரிசுகள், விருதுகள், தங்கப் பதக்கங்களப் பெற்றுள்ளார்.. அருள்மதியம் பதிப்பகம் வெளியிட்ட ‘மலேசியத் தமிழ்க்கவிதைக் களஞ்சியம்’ தொகுப்புக் குழுவின் ஆசிரியர்களில் ஒருவராகப் பணியாற்றி உள்ளார்.

மேற்கோள்கள்
-----------

* மலேசியத் தமிழர்கள் வரலாறு, 2010, மலாக்கா முத்துக்கிருஷ்ணன்
* மலேசியத் தமிழ்க் கவிஞர்கள்,முனைவர் முரசு நெடுமாறன், மயில் மாத இதழ், 14 சூன் 2011, பக்கம்: 44/45
அப்காசியா சுரங்கங்க பிரதேசத்தில் சோதனையின் பிறகு ஹலோ அறக்கட்டளையால் நிறுவப்படும் கல்.
**ஹலோ ரஸ்ட்** (*HALO Trust*) பிரித்தானியத் தொண்டு அமைப்பாகும். இது அமெரிக்காவில் பதிவுசெய்யப்பட்ட இலாப நோக்கல்லாத போரினால் கைவிடப்பட்ட வெடிபொருட்களை அகற்றுவதற்கென உருவாக்கப்பட்ட ஓர் அமைப்பாகும். ஹலோ (*HALO*) என்னும் சொல் ஆங்கிலத்தில் *Hazardous Area Life-Support Organisation* என்பதில் இருந்து வந்ததாகும்.

ஹலோ ரஸ்ட் அமைப்பானது 9 நாடுகளில் 7, 000 இற்கும் மேற்பட்ட பணியாளர்களைக் கொண்டு பணிகளை மேற்கொள்கின்றனர். ஹலோ ரஸ்ட் அமைப்பின் மிகப்பெரும் பணியானது ஆப்கானிஸ்தானில் இடம்பெறுகின்றது.

இந்த அமைப்பானது மறைந்த கொலின் காம்பெல் மிச்சினால் ஆரம்பிக்கப்பட்டதாகும். இவர் முன்னைநாள் பிரித்தானியப் படை கேணல் தர அதிகாரியும் பிரித்தானியப் நாடாளுமன்ற உறுப்பினரும் ஆவார்.

இவ்வமைப்பு பெற்ற விருதுகளில் 2012 ஆம் ஆண்டுக்கான அறநிலைய விருதான "ஒட்டுமொத்த வாகையாளர்" விருது குறிப்பிடத்தக்கது.

உசாத்துணை
---------

1. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2016-11-22 அன்று பார்க்கப்பட்டது.

வெளி இணைப்புக்கள்
-----------------

* ஹலோ ட்ரஸ்ட் அதிகாரப்பூர்வத்தளம். அணுகப்பட்டது 21 ஜூலை 2007 (ஆங்கில மொழியில்)
கில்ஜித் மாவட்டத்தின் ஹராமோஷ் மலையின் நீரோடைகளில் கிடைக்கும் பச்சை நிற பெரிய படிகக்கற்கள்
**கில்ஜித் மாவட்டம்** (**Gilgit District**), இந்தியாவின் காஷ்மீரின் வடக்குப் பகுதிகளை பாகிஸ்தான் ஆக்கிரமிப்பு செய்த ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் கில்ஜித் நகரம். காரகோரம்மலைத்தொடர்களால் சூழ்ந்த இம்மாவட்டத்தில் உலகின் ஒன்பதாவது உயரமான *திஸ்தகில் சார்* சிகரம் 7,885 மீட்டர் உயரத்தில் உள்ளது. இம்மாவட்டத்தில் பாக்ரோர் சமவெளி, ஜுக்லோத் சமவெளி, தான்யோர் சமவெளி, நோமல் சமவெளிகள் உள்ளது. 4,208 சதுர கிலோ மீட்டர் பரப்பளவு கொண்ட இம்மாவட்டத்தின் 2017 பாகிஸ்தான் மக்கள்தொகை கணக்கெடுப்பின்படி மக்கள் தொகை 290,000 ஆகும்.

மாவட்ட நிர்வாகம்
----------------

கில்ஜித் மாவட்டம் மூன்று தாலுகாக்களைக் கொண்டது. அவைகள்:

* தான்யோர் தாலுகா
* கில்ஜித் தாலுகா
* ஜுக்லோத் தாலுகா

அமைவிடம்
--------

கில்ஜித் மாவட்டத்தில் வடக்கில் நாகர் மாவட்டம், கிழக்கில் சிகார் மாவட்டம் மற்றும் ரோண்டு மாவட்டம், தெற்கில் தாங்கிர் மாவட்டம், தயமர் மாவட்டம் மற்றும் ஆஸ்தோர் மாவட்டம், மேற்கில் கிசெர் மாவட்டம் எல்லைகளாக உள்ளது.

இதனையும் காண்க
--------------

* கில்ஜித் பால்டிஸ்தான்

மேற்கோள்கள்
-----------

விக்கிமீடியா பொதுவகத்தில்,  
 ***Gilgit District***   
என்பதின் ஊடகங்கள் உள்ளன.
**அனாக்சிமாண்டர்** (*Anaximander*, கிரேக்கம்: Ἀναξίμανδρος‎ **அனாக்சிமாண்ட்ரோசு**, *Anaximandros*; அண். கிமு 610 – அண். கிமு 546) என்பவர் மிலெத்தெசு நகரில் (இன்றைய துருக்கியில்) வாழ்ந்த சாக்கிரட்டீசுக்கு முற்பட்ட காலக் கிரேக்க மெய்யியலாளர் ஆவார்.

அனாக்சிமாண்டர் தேலேசுவின் மாணவர் என்பதைத் தவிர இவர் வாழ்க்கையைப் பற்றி ஏதும் தெரியவில்லை. தனது ஆய்வுகளை எழுத்தில் எழுதி வைத்த முதலாவது மெய்யியலாளர் இவரெனக் கூறப்படுகிறது. இவரோடு பல கண்டுபிடிப்புகள் தொடர்பு படுத்தப்படுகின்றன. இவர் சூரியக் கடிகைகைக்கான "குனோமோன்" (*gnomon*) என்ற கருவியை கிரேக்கத்திற்கு அறிமுகம் செய்தார். அதைக் கொண்டு துல்லியமாக இரு சிறும, பெரும கதிர்மீள்வு நாட்களைக் கண்டுபிடித்ததோடு இரு சமபகலிரவு நாட்களையும் கணித்துள்ளார். இவை ஆண்டின் பருவக் காலங்களோடு தொடர்புடையவை. நீரியல் சுழற்சி பற்றி முதலில் கூறியவர் இவரே.

இவர் தொல்பாழ் (Archie)/ (apeiron) என்பதில் இருந்தே அனைத்துப் பொருள்களும் உருவாகின என்ற ஒருமைத் தோற்றக் கருத்தினைக் கூறியவர். 'இயற்கை பற்றி' என இவர் எழுதிய முதல் மெய்யியல்-சார்ந்த கிரேக்க நூல் கிடைக்கவில்லை. விண்ணுலகின் தோற்றம், புவியின் தோற்றம், மாந்தத் தோற்றம் பற்றி விளக்கும் படிவளர்ச்சி/மலர்ச்சிக் கண்ணோட்டத்தை முதன்முதலாக அறிமுகப்படுத்தி, புவிப்பரப்பு வளைந்துள்ளதையும் கிழக்கு மேற்காக புவி உருளைவடிவில் புடவியின் மையத்தில் அமைந்துள்ளதாகவும் கூறி, முதல் உலக நிலவரையையும் வரைந்துள்ளார். மேலும் புவியைச் சுற்றி மூன்று வலயங்களில் சூரியனும் நிலாவும் விண்மீன்களும் அமைந்துள்ளதாகக் கூறினார்.

அடிக்குறிப்புகள்
----------------

1. ↑  டீல்சு-கிரான்சு எண்கள் ஏ11, ஏ30
2. ↑  "Anaximander". *பிரித்தானிக்கா கலைக்களஞ்சியம்*.
3. ↑  "Anaximander" in *Chambers's Encyclopædia*. London: George Newnes, 1961, Vol. 1, p. 403.
4. ↑  Themistius, *Oratio* 36, §317
5. ↑  These accomplishments are often attributed to him, notably by Diogenes Laertius (II, 1) and by the Roman historian Eusebius of Caesarea, *Preparation for the Gospel* (X, 14, 11).
6. ↑  I. Frolov, Editor, Dictionery of Philosophy, Progressive Publishers, Moscow,1984, p. 18.

வெளி இணைப்புகள்
---------------

* 

* பொதுவகத்தில் அனாக்சிமாண்டர் தொடர்பாக ஊடகக் கோப்புகள் உள்ளன.
* *The Internet Encyclopedia of Philosophy* - Anaximander பரணிடப்பட்டது 2009-10-15 at the வந்தவழி இயந்திரம்
* Extensive bibliography by Dirk Couprie
* Anaximander entry by John Burnet contains fragments of Anaximander
**பால்பெக் ஹெர்மல் கவர்னரேட்** (*Baalbek-Hermel Governorate*, அரபு மொழி: محافظة بعلبك - الهرمل‎ ) என்பது லெபனானின் ஒரு ஆளுநரகம் ஆகும். இது பால்பெக் மற்றும் ஹெர்மெல் மாவட்டங்களை உள்ளடக்கியது.  இவை மொத்தம் 74 நகராட்சிகளாக பிரிக்கப்பட்டுள்ளன. தலைநகராக பால்பெக் நகரம் உள்ளது. ஆளுநரகத்தின் பரப்பளவானது 3,009 சதுர கி.மீ (1,162 சதுர மைல்) ஆகும். ஆளுநரகத்தின் எல்லைகளாக வடமேற்கில் அக்கார் ஆளுநரகம், மேற்கில் வடக்கு ஆளுநரகம், தென்மேற்கில் லெபனான் மவுண்ட் ஆளுநரகம், தெற்கே பெக்கா ஆளுநரகம், வடகிழக்கு மற்றும் தென்கிழக்கில் சிரிய ஆளுநர்கங்களான ஹோம்ஸ் மற்றும் ரிஃப் டிமாஷ்க் ஆகியவை உள்ளன. லெபனானின் மிக முக்கியமான விவசாயப் பகுதியான பெக்கா பள்ளத்தாக்கின் வடக்கு பகுதியின் நிலப்பகுதிகளை ஆளுநரகம் கொண்டுள்ளது. 

சிரிய உள்நாட்டுப் போரினால் பதிவுசெய்யப்பட்ட 137,788 அகதிகள் மற்றும் 8,117 பாலஸ்தீனிய அகதிகள் உட்பட ஆளுநரின் மக்கள் தொகை 2015 ஆம் ஆண்டில் 416,427 என யு.என்.எச்.சி.ஆர் மதிப்பிட்டுள்ளது. லெபனான் மக்கள்தொகையில் (சிரிய, பாலஸ்தீன அகதிகளைச் சேர்க்காமல்) பெரும்பான்மையாக கிறிஸ்தவர்கள் மற்றும் ஷியா முசுலீம்கள், சுன்னிகள் உள்ளனர். அகதிகளில் பெரும்பான்மையினராக சுன்னி முஸ்லிம்கள் உள்ளனர். 

பால்பெக்-ஹெர்மல் கவர்னரேட் 2003 சூலை 16 இல் சட்டம் 522 இயற்றப்பட்டதன் மூலம் உருவாக்கப்பட்டது. இந்த ஆளுநரகத்தை உருவாக்க பால்பெக், ஹெர்மெல் ஆகிய மாவட்டங்கள் பெக்கா ஆளுநரகத்தில் இருந்து பிரிக்கப்பட்டன.  ஆளுநரகத்தின் முதல் மற்றும் தற்போதைய ஆளுநராக பஷீர் கோத்ரின் நியமனம் செய்யபட்ட 2014 இல் இருந்து புதிய ஆளுநரகம்ப செயல்படத் தொடங்கியது. ஏற்கனவே லெபனானின் ஏழ்மையான பிராந்தியங்களில் ஒன்றாக உள்ள இங்கு சிரிய அகதிகளின் சமீபத்திய வருகையானது ஆளுநரகத்தின் பலவீனமான உள்கட்டமைப்பு மற்றும் சேவைகளில் மேலும் கூடுதல் அழுத்தத்தை ஏற்படுத்தியுள்ளது.  சிரியாவின் வன்முறை ஆளுநரகத்துக்குள் பரவியுள்ளது. குறிப்பாக அர்சால் மற்றும் ராஸ் பால்பெக்கைச் சுற்றியுள்ள பகுதியில் வன்முறை பரவியுள்ளது. வடக்கு பெக்கா பள்ளத்தாக்கு மற்றும் பால்பெக் ஆகிய பகுதிகளில் ஹிஸ்புல்லா அல்லது அமல் இயக்கம் ஆகியவை தேர்தல் வெற்றிகளைப் பெற்றுள்ளன. ஆனால் 46% வாக்காளர்கள் சமீபத்திய தேர்தல்களில் எதிர்க்கட்சியான பால்பெக் மதினாட்டி கட்சிக்கு வாக்களித்தனர்.

குறிப்புகள்
-----------

1. ↑  Law, Gwillim. "Lebanon Provinces". *Statoids*. 20 February 2017 அன்று பார்க்கப்பட்டது.
2. ↑  "Baalbek-Hermel Governorate Profile" (PDF). UNHCR. June 2015. 20 February 2017 அன்று பார்க்கப்பட்டது.
3. ↑  "Mohafazah de Baalbek-Hermel". Localiban. 21 பிப்ரவரி 2017 அன்று மூலம் பரணிடப்பட்டது. 20 February 2017 அன்று பார்க்கப்பட்டது.
4. 1 2  "Bekaa and Baalbek/Hermel Governorates Profile" (PDF). UNHCR. 2016. 20 February 2017 அன்று பார்க்கப்பட்டது.
5. ↑  "Territorial administration of Lebanon". Localiban. 19 February 2017 அன்று பார்க்கப்பட்டது.

| * பா
* உ
* தொ
லெபனான் லெபனானின் ஆளுநரகங்கள் |
| --- |
| 
* அக்கார்
* பால்பெக் ஹெர்மல்
* பெய்ரூத்
* பெக்கா
* லெபனான் மலை
* நபாதி
* வடக்கு
* தெற்கு

 |
வங்காளதேசத்தில் சுனாம்கஞ்ச் மாவட்டத்தின் அமைவிடம்
**சுனாம்கஞ்ச் மாவட்டம்** (Sunamganj District) (வங்காள மொழி: সুনামগঞ্জ தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சில்ஹெத் கோட்டத்தில் உள்ளது. வடகிழக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் சுனாம்கஞ்ச் நகரம் ஆகும்.

மாவட்ட எல்லைகள்
---------------

வடகிழக்கு வங்காள தேசத்தில் அமைந்த சுனாம்கஞ்ச் மாவட்டத்தின் வடக்கில் மேகாலயா மாநிலத்தின் காசியா மற்றும் ஜெயந்தியா மலைத் தொடர்களும், தெற்கில் ஹபிகஞ்ச் மாவட்டம், கிழக்கில் சில்ஹெட் மாவட்டம், மேற்கில் நேத்ரேகோனா மாவட்டம் எல்லைகளாக உள்ளது.

மாவட்ட நிர்வாகம்
----------------

சில்ஹெட் கோட்டத்தில் 3747.18 சதுர கிலோ மீட்டர் பரப்பளவில் அமைந்த இம்மாவட்டத்தை பதினோறு துணை மாவட்டங்களாகப் பிரிக்கப்பட்டுள்ளது. இம்மாவட்டம் சுனாம்கஞ்ச், சடோக், திராய் மற்றும் ஜெகன்நாத்பூர் என நான்கு நகராட்சிகளும், 87 ஒன்றியங்களும், 2887 கிராமங்களையும் கொண்டது.

பிற தகவல்கள்
------------

இம்மாவட்டத்தின் அஞ்சல் சுட்டு எண் 3000 ஆகும்.
சுனாமுத்தீன் என்பவர் சுர்மா ஆற்றின் கரையில் ஒரு வணிக சந்தையை நிறுவியதால் இம்மாவட்டத்திற்கு சுனாம்கஞ்ச் எனப் பெயராயிற்று.

அதிகபட்ச வெப்பநிலை 33.2° செல்சியஸ் ஆகவும், குறைந்தபட்ச வெப்பநிலை 13.6° செல்சியஸ் ஆகவும், ஆண்டு சராசரி மழையளவு 3334 மில்லி மீட்டராகவும் உள்ளது.

இம்மாவட்டத்தில் சுர்மா, கல்னி, குஷியாரா, பௌலாய், தனு, சாமேஸ்வரி, ஜலால்பூர் முதலிய ஆறுகள் பாய்கிறது.
நெல், எண்ணெய் வித்துக்கள், ஆரஞ்ச், மா, காய்கறிகள் பயிடப்படுகிறது. மீன் பிடி தொழிலும் உள்ளது.

மக்கள் தொகையியல்
----------------

3747.18 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி மக்கள் தொகை 24,67,968 ஆக உள்ளது. அதில் ஆண்கள் 12,36,106 ஆகவும், பெண்கள் 12,31,862 ஆகவும் உள்ளனர். (இறுதி முடிவு அறிவிக்கப்படவில்லை) பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 659 நபர்கள் வீதம் வாழ்கின்றனர். சராசரி எழுத்தறிவு 35% ஆக உள்ளது.

### சமயங்கள்

சுனாம்கஞ்ச் மாவட்டத்தில் 3566 பள்ளிவாசல்களும், 740 இந்துக் கோயில்களும் 61 கிறித்தவ தேவாலயங்களையும் கொண்டுள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***சுனாம்கஞ்ச் மாவட்டம்***   
என்பதின் ஊடகங்கள் உள்ளன. 


1. ↑  Ashfaq Hossain (2012). "Sunamganj District". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Community Report Sunamganj Zila June 2012

25°01′51″N 91°24′14″E﻿ / ﻿25.030869°N 91.403761°E﻿ / 25.030869; 91.403761
**பவுல் மோனி** *(Paul L Money)* ஒரு பிரித்தானிய வானியலாளரும் அரசு வனியல் கழக ஆய்வுறுப்பினரும், பிரித்தானிய கோளிடைப் பறத்தல் கழக ஆய்வுறுப்பினரும் அவர். இனர் இங்கிலாந்து இலின்கோல்ன்சயரில் உள்ள கார்கேசிலில் வாழ்கிறார். இவர் தன் விரிவன வானியல் உரைகளுக்குப் பெயர்போனவர். இவர் பிபிசி இரவில் வானம் எனும் இதழின் மீள்பார்வைப் பதிப்பசிரியர் ஆவார். இவர் இலின்கோல்ன்சயர் பிபிசி வானொலியிலும்இலின்கோல்ன் ந்கர வானொலியிலும் அடிக்கடி உரையாற்றி வருகிறார்.

வானியல் கழகங்களின் கூட்டமைப்பு இவரது வானியல் பங்களிப்புக்காக 2002/2003 இல்'எரிக் சூக்கர்' விருதை வழங்கியது.

பிரித்தானிய ஏவூர்தி வாய்மொழி வரலாற்றுத் திட்டம் இவரது வானியல், விண்வெளியியல் பரப்புரைக்காக 2012 அக்தோபரில் 2012 ஆம் ஆண்டுக்கான சர் ஆர்த்தர் கிளார்க்கே வாழ்நாள் அடைவு விருதை வழங்கியது. 

இவர் 2004 முதல் 2013 வரையில் ஒமேகா விடுமுறை வடக்கொளி பரத்தலி மூவரில் ஒரு வானியலாளராக கலந்து கொண்டார். மேலும் இவர் 2006 இல் துருக்கி சூரிய ஒளிமறைப்புப் பயணத்திலும் 2009 இல் சீன ஒளிமறைப்புப் பயணத்திலும் சூரிய ஒளிமறைப்பு வானியலாளராகப் பங்கேற்றார்.

இவர் 2008 இல் சூரிய ஒளிமறைப்பு வானியலாளராகவும் பிரான்சு ஜோசப்பு இலாண்டுத் தீவில் 2008 ஆகத்து 2 நாள் ஒளிமறைப்பைக் காணச் சென்ற போசைடான் ஆர்க்டிக் பயணத் தேட்டக் குழுவில் யாமல் எனும் உருசிய அணுக்கருத் திறன் பனிக்கட்டி ஊடுறுவும் கலத்தில் பங்கேற்றார்.

இவர் 2000 இலிருந்து இரவுக் காட்சிகள் எனும் இஅரவு வான வழிகாட்டிகளை ஒவ்வோராண்டும் வெளியிட்டு வருகிறார். மேலும், அண்மைக் காலமாக பேய்த் தொடய் புதினங்களையும் அறிபுனை புதினங்களையும் எழுதிவருகிறார்.

வெளியீடுகள்
-----------

* இவர் பிபிசி இரவில் வானம் எனும் இதழின் மீள்பார்வைப் பதிப்பசிரியர் ஆவார்.

* இவர் பயில்நிலை வானியலாளருக்காக "இரவுக் காட்சிகள்" எனும் 40 பக்க வான்வழிகட்டியை ஆண்டுதோறும் வெளியிடுகிறார்.

* இவர் 'இரவுக் காட்சிகள்: எளிய வான் ஒளிப்படவியலுக்கான வழிகாட்டி' 'இரவுக் காட்சிகள் துணைவன்' ஆகிய நூல்களை எழுதியுள்ளார்.

* இவர் இப்போது புதின எழுத்தாளராகி, 'ஜேம்சு கான்சோன் பேய் மருமங்கள்' எனும் தொடரில் 3 நூல்களையும் 'நிலவுகையின் மென்மைநிலை' எனும் ஓர் அறிபுனை புதினத்தையும் எழுதி வெளியிட்டுள்ளார். மேலும் பல புதினங்கள் எழுத்தில் உள்ளன.

வெளி இணைப்புகள்
---------------

* Paul Money's website
* Information about his coverage of the eclipse
* BBC Sky at Night magazine
**வஸ்தோக் 5** என்பது, சோவியத் விண்வெளித் திட்டத்தின் ஒரு பகுதியாகும். வஸ்தோக் 3 ஐயும் வஸ்தோக் 4 ஐயும் போல், வஸ்தோக் 5 திட்டமும், வஸ்தோக் 6 உடன் இணைத் திட்டமாக நடைமுறைப்படுத்தப்பட்டது. முன்னைய இணையைப் போலவே இவ்விரண்டும் நெருக்கமாக வந்ததுடன், வானொலித் தொடர்பும் கொண்டன. 

  

விண்வெளி வீரரான வலரி பைக்கோவ்ஸ்கி எட்டு நாட்களுக்குச் சுற்றுப்பாதையில் இருப்பதாக முன்னர் முடிவு செய்யப்பட்டிருந்தும், சூரியக் கதிர்வீச்சு அதிகமாக இருந்ததால் திட்டத்தில் பலமுறை மாற்றங்கள் செய்யப்பட்டு இறுதியில் 5 நாட்களிலேயே பூமிக்குத் திருப்பி அழைக்கப்பட்டார். எனினும் தனி ஒருவரை ஏற்றிக்கொண்டு சுற்றுப்பாதையில் அதிக நாட்கள் இருந்த விண்கலம் இன்றுவரை இதுவே ஆகும். 

  

இவ் விண்கலத்தின் கழிவு சேகரிப்புத் தொகுதியில் ஏற்பட்ட பழுது காரணமாகக் கலத்தினுள் நிலைமை நன்றாக இருக்கவில்லை. பைக்கோவ்ஸ்கி புவிக்குத் திரும்பும் நேரத்தில், வஸ்தோக் 1, 2 ஆகிய கலங்களைப் போலவே இதிலும் சேவைக் கலத்திலிருந்து சரியாகப் பிரிய முடியாத பிரச்சினை இருந்தது. இந்த மீள்கலம் இப்போது கலூகாவில் உள்ள த்சியோல்கோவ்ஸ்கி அருங்காட்சியகத்தில் வைக்கப்படுள்ளது.

பயணக்குழு
---------

* வலரி எஃப். பைக்கோவ்ஸ்கி

### பின்புலக்குழு

* போரிஸ் வொல்யானோவ்

### Reserve பயணக்குழு

* அலெக்சி லியோனோவ்


| * பா
* உ
* தொ
வஸ்தோக் திட்டம் |
| --- |
| ஆளிலாதவை: | ஸ்புட்னிக் 4, ஸ்புட்னிக் 5, ஸ்புட்னிக் 6, ஸ்புட்னிக் 9, ஸ்புட்னிக் 10 |  |
| ஆளேற்றியவை: | வஸ்தோக் 1, வஸ்தோக் 2, வஸ்தோக் 3, வஸ்தோக் 4, வஸ்தோக் 5, வஸ்தோக் 6 |
| திட்டமிடப்பட்டவை: | வஸ்தோக் 7 - 13, வஸ்ஹோத் திட்டத்தின் பகுதியாக்கப்பட்டது. |
**வா அருகில் வா** (*Vaa Arugil Vaa*), 1991 ஆம் ஆண்டு வெளிவந்த திகில் தமிழ்த் திரைப்படம்.

வகை
---

பேய்ப்படம்

கதை
---

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

நிறைய சொத்து கிடைக்கும் என்ற ஆசையில் தனது மகன் காதலித்த பெண்ணையே மணமுடித்து வைக்கிறார் பண்ணையார். அவரது மைத்துனனும், மனைவியும் அவரது பேராசைக்குத் தூபம் போடுபவர்கள். வீட்டுக்கு வந்த மருமகள் கருவுற்று வளைகாப்பு நடத்தும் நேரம், அந்த சொத்துக்கள் எல்லாம் கோர்ட்டில் அவள் அப்பாவின் பக்கம் தீர்ப்பாகவில்லை. அந்த அதிர்ச்சியில் அவளின் அப்பா மரணம் அடைகிறார். சொத்து இல்லாத மருமகளை ஒழித்துக்கட்ட திட்டம் போடும் பண்ணையார், அவரின் மனைவி மற்றும் மச்சான், அவளைக் கொலை செய்கின்றனர். அவளது நடத்தைக்கு களங்கம் கற்பித்து அவள் பண்ணையில் வேலை பார்ப்பவனோடு ஓடி விட்டாள் என்று நம்ப வைக்கின்றனர். அவர்களை நம்பி தன் மனைவியை வெறுக்கிறான். அவனுக்கு மறுமணம் முடித்து வைக்கின்றனர். முதல் மருமகளின் ஆவி அவள் எப்பொழுதும் வைத்திருக்கும் பொம்மையில் புகுந்து தன் மீது பொய்ப்பழி சுமத்தித் தன்னைக் கொன்றவர்களைப் பழி வாங்குகிறது. தன் மேல் சந்தேகப்பட்ட கணவனையும் பழி வாங்க முயல்கையில் இரண்டாம் மனைவியின் தெய்வ சக்தியினால் அழிக்கப்பட்டு அன்னை பராசக்தியின் காலடியில் சேர்கிறது.

மேற்கோள்கள்
-----------
**சுனிதா துலால்** (Sunita Dulal) நேபாளத்தின் காட்மாண்டுவின் நாட்டுப்புற பாடகராவார். இவர் கடந்த பத்து ஆண்டுகளாக நேபாளி நாட்டுப்புற, நவீன பாடல்களைப் பாடுகிறார். சுனிதா துலால் ஒரு பன்முக இளம் நேபாளி பெண்ணாவார். பாடுவதைத் தவிர, சுனிதா துலால் நடிப்பு, என்.டி.வி ( நேபாள தொலைக்காட்சி), மற்றும் விளம்பங்களிலும் நிகழ்ச்சியை வழங்குகிறார். சமீபத்தில், இவர் தனது 13வது இசைத் தொகுப்பான *மேரோ ஹஜூர்* என்பதை சந்தையில் வெளியிட்டார். இது இவரது மற்றொரு வெற்றியாக நேபாள தீஜ் பண்டிகை தொகுப்பாக பிரதிபலிக்கிறது. தீஜ் திருவிழா பொதுவாக சூலை பிற்பகுதியிலிருந்து செப்டம்பர் தொடக்கத்தில் வரும். இவர், சமீபத்திய தீஜ் பண்டிகைக்கான *நச்சாவ் சராரா* என்ற இசைத் தொகுப்பை வெளியிட்டுள்ளார். இது இவரது 15வது வெளியீடாகும். இதில் *தீஜ் கோ அயோ லஹாரா* மற்றும் *சுப்பா மோய் கவுலா* ஆகிய பாடல்கள் அடங்கும். 365 நேபாள கலைஞர்கள் அடக்ன்கிய மெலஞ்சோலி என்ற சுற்றுச்சூழல் பாடலிலும் இவர் பங்கேற்றார். அதில் "ஒரு பாடல் பதிவில் அதிக குரல் தனிப்பாடல்கள்" என்ற தலைப்பில் கின்னஸ் உலக சாதனையை முறியடித்தது. இதனை நிபேஷ் தாகா என்பவர் இசையமைத்து இயக்கியிருந்தார்.  மே 19, 2016 அன்று, துலால் தனது குழுவுடன் நேபாள வானொலி அரங்கத்தில் பதிவுசெய்தார். காத்மாண்டுவில் உள்ள இராணுவ அதிகாரிகள் சங்கத்தில் குடியரசுத் தலைவர் பித்யா தேவி பண்டாரி 2 செப்டம்பர் 2017 இல் அதிகாரப்பூர்வமாக வெளியிட்டார்.

வாழ்க்கையும், தொழிலும்
----------------------

இவர், சிந்துபால்சோக் மாவட்டத்தின் ஜல்பைர் என்ற ஊரில் பிறந்தார். கோல்டன் பிரைட் பியூச்சர் உறைவிடப் பள்ளியிலும், சிந்துபால்சோக்கின் ஜல்பைரில் உள்ள சிறீ ஆனந்த் மேல்நிலைப் பள்ளியிலும் தனது பள்ளிப்படிப்பை முடித்தார். உயர்கல்வி முடிந்ததும், மேலதிக படிப்புக்காக காத்மாண்டுக்குச் சென்றார். பின்னர் காத்மாண்டுவில் உள்ள பத்ம கன்யா வளாகத்தில் இருந்து மனிதநேயத்தில் இளங்கலை பட்டம் பெற்றார். இவர், இளம் வயதிலேயே இசைத் துறையில் நுழைந்தார். இவர் 100க்கும் மேற்பட்ட நேபாளி நாட்டுப்புற பாடல்களை பதிவு செய்துள்ளார். இவர் இசை ரீதியாக வளர்க்கப்பட்ட குடும்பத்தில் வளர்க்கப்பட்டார். 

அருணா லாமாவின் சிறந்த ரசிகரான சுனிதா துலால் கூறுகிறார், "நான் மூன்றாம் வகுப்பில் மட்டுமே இருந்தபோது எனது ஆசிரியர்களும் மூத்தவர்களும் என்னை எப்படி பாடவும் நடனமாடவும் செய்தார்கள் என்பது எனக்கு நினைவிருக்கிறது".  இவர் தனது பாடல் வாழ்க்கையில் தனது முக்கிய தாக்கங்களில் ஒன்றாக தனது தாயையும் குறிப்பிடுகிறார். 
இவர், அமெரிக்கா, ஐரோப்பா, தென் கொரியா, யப்பான், மலேசியா, ஆங்காங், பல மத்திய கிழக்கு நாடுகளில் பயணம் செய்துள்ளார்.

தனிப்பட்ட வாழ்க்கை
------------------

சுனிதா துலால் தற்போது தனது தொழில் வாழ்க்கையில் கவனம் செலுத்தி வருகிறார். திருமண வாழ்க்கையைப் பற்றி இவர் சிந்திக்கவில்லை. இவர் சில ஆண்டுகள் கழ்ந்து திருமணம் செய்து கொள்ள திட்டமிட்டுள்ளார்.

மேற்கோள்கள்
-----------

1. ↑  "Nepali house-hold names go for the Guinness World Records". *Katmandupost.ekantipur.com*. 4 October 2018 அன்று பார்க்கப்பட்டது.
2. ↑  "National poet Madhav Prasad Ghimire turns singer". *Myrepublica.com*. 4 October 2018 அன்று பார்க்கப்பட்டது.
3. ↑  "From Lok to Adhunik Geet".
[*தொடர்பிழந்த இணைப்பு*]

வெளி இணைப்புகள்
---------------

* "About Sunita dulal". 2012-05-30 அன்று மூலம் பரணிடப்பட்டது. 2021-02-17 அன்று பார்க்கப்பட்டது.
* "From Lok to Adhunik Geet".
[*தொடர்பிழந்த இணைப்பு*]

|  |  |
| --- | --- |
| ஆளுமைக் கட்டுப்பாடு: கலைஞர் இதை விக்கித்தரவில் தொகுக்கவும் | 
* MusicBrainz

 |
**சுனிதா காம்ப்ளி** *(Sunita Kamble)* 2017 ஆம் ஆண்டு இந்தியாவை மாற்றும் பெண்கள் விருதுக்காக அங்கீகரிக்கப்பட்ட ஓர் இந்திய கால்நடை மருத்துவர் ஆவார். ஆடு வளர்த்தலில் இவர் நிபுணத்துவம் கொண்டவர் என்பது குறிப்பிடத்தக்கது.  
வறட்சியால் பாதிக்கப்பட்டுள்ள மகாராட்டிர மாநிலத்தின் மாசுவத் என்ற பழமையான நகரத்தைச் சேர்ந்தவர் காம்ப்ளி. ஆடுகள் இங்கு முக்கிய பொருளாதார முக்கியத்துவம் வாய்ந்தவையாக இருந்தன. பயிற்சி பெற்ற கால்நடை மருத்துவர்களின் பற்றாக்குறை காரணமாக ஆடுகள் நோய்வாய்ப்பட்டால் பொருத்தமான மற்றும் சரியான நேரத்தில் கவனிப்பைப் பெறுவது இங்கு கடினமாக இருந்தது. இவர் மான் தேசி அறக்கட்டளையின் "பாரா-வெட் ஆடு என்ற ஆடு கால்நடை மருத்துவ உதவியாளர் திட்டத்தில் பயிற்சி பெற்று இப்பகுதியில் முதல் ஆடு கால்நடை மருத்துவராக ஆனார்.  ஏழு நபர்கள் கொண்ட வெறுங்கால் கால்நடை மருத்துவர்கள் என்ற குழுவை வழிநடத்தினார். பால் மற்றும் இறைச்சி இரண்டிற்கும் ஆடுகளின் இனப்பெருக்கத்தை மேம்படுத்துவதற்காக ஒரு செயற்கை கருவூட்டல் சேவையை அறிமுகப்படுத்தினார். 350 பெண்களுக்கு ஆடுகள் வளர்க்கும் இந்நுட்பத்தில் பயிற்சியும் அளித்துள்ளார். இப்பகுதியில் உள்ள பெண்கள் தலைமையிலான குடும்பங்களுக்கு ஆடுகள் மாற்று மற்றும் நிலையான வாழ்வாதார விருப்பமாக காணப்படுகின்றன. இவரது பணிகள் 2017 ஆம் ஆண்டில் இந்தியாவை மாற்றும் பெண்கள் விருதுக்காக அங்கீகரிக்கப்பட்டன. 

காம்ப்ளி தலித் அல்லது தீண்டத்தகாத குழுவைச் சேர்ந்தவராவார். ஆனால் இவரது சாதனைகள் இவரது கிராமத்தில் உள்ள பல்வேறு சாதிகளைச் சேர்ந்தவர்களை ஒன்றிணைத்துள்ளன: "நான் கிராமத்திற்குள் நுழைந்தபோது, சுனிதாவின் பெரிய ஆளுருவ படத்தை அங்கு கண்டேன். அந்தப் படத்தில் சுனிதா சிரித்துக் கொண்டிருந்தாள். உயர் சாதி தலைவர்கள், ஆண்கள் - அவரது வீட்டில் அமர்ந்திருந்தனர் "என்று இந்திய சமூக சேவகர் சேட்னா காலா சின்கா தன்னுடைய சொற்பொழிவில் தெரிவித்துள்ளார் என்பது குறிப்பிடத்தக்கதாகும்.

மேற்கோள்கள்
-----------

1. ↑  "Niti Aayog awards 12 women for 'transforming India'". *Economic Times*. 29 August 2017.. பார்த்த நாள்: 9 March 2019.
2. 1 2  "Backgrounder: Inspiring Stories - Women Transforming India Awards, 2017". *NewKerala.com*. 29 August 2017.. பார்த்த நாள்: 9 March 2019.
3. ↑  "Women achievers open paths to achieve what was perceived as impossible". *Hindustan Times*. 8 September 2017.. பார்த்த நாள்: 9 March 2019.
4. ↑  "Empowering Women Entrpreneurs and their Communities". Mann Deshi Foundation. 17 March 2019 அன்று பார்க்கப்பட்டது.
5. ↑  Sinha, Chetna Gala. "How women in rural India turned courage into capital: TED2018". TED. 17 March 2019 அன்று பார்க்கப்பட்டது.

புற இணைப்புகள்
--------------

* "Mhasvad's doctor madam – Sunita Kamble". United Nations in India. 2020-08-04 அன்று மூலம் பரணிடப்பட்டது. 2020-11-04 அன்று பார்க்கப்பட்டது. *(video)*
**மரியா லூயிசா குஸ்டா விலா (Maria Luisa Cuesta Vila)** (பிறப்பு: 1920 மே 26 சொரியானோ - இறப்பு: 2018 நவம்பர் 21 மொண்டேவீடியோ  ) இவர் உருகுவேய மனித உரிமை ஆர்வலர் ஆவார். உருகுவே இராணுவ சர்வாதிகாரத்தின் போது காணாமல் போன கைதிகளைத் தேடுவதற்காக இவர் தன்னை அர்ப்பணித்துக் கொண்டார். இவரது மகன் நெபியோ மெலோ குஸ்டா அந்தக் காலகட்டத்தில் காணாமல் போனார். இன்றும் கிடைக்கப்பெறவில்லை.

வாழ்க்கை
--------

இவர் சொரியானோவில் பிறந்தார். அங்கு இவர் ஜூன் 1973 வரை ஒரு தாள் மற்றும் வண்ணப்பூச்சு பட்டறையில் பணியாற்றினார். 1973 சூன் 28, அன்று முதல் 1974 சனவரி 31, வரை இவர் காலாட்படை பட்டாலியன் எண் 5 இல் சிறையில் அடைக்கப்பட்டார்.  இவரது மகன், நெபியோ மெலோ குஸ்டா, தனது மனைவி மற்றும் மகளுடன் அர்ஜென்டினாவில் நாடுகடத்தப்பட்டார். 1976ஆம் ஆண்டில், நெபியோ புவெனஸ் அயர்ஸில் கைது செய்யப்பட்டு பின்னர் காணாமல் போனார்.   இது 1973-1985 கால உருகுவேய சர்வாதிகார காலத்தில் நடைபெற்றது. 

குஸ்டா 1977இல் தனது குடும்பத்தினருடன் நெதர்லாந்திற்கு குடிபெயர்ந்தார். ஆட்சி முடிவடைந்து புதிய ஜனநாயக தேர்தல் நடைபெற்ற பின்னர் 1985இல் இவர் திரும்பி வந்தார்.  அடுத்த ஆண்டுகளில், உருகுவேய சர்வாதிகாரத்தின் போது காணாமல் போன மக்கள் குடும்பங்களின் குழுவை இவர் வழிநடத்துகிறார்.   உருகுவேயில் ஆண்டுதோறும் மௌனமாக நூற்றுக்கணக்கானவர்களைக் ஊர்வலமாகக் கூட்டிச் செல்வது இவரது நடவடிக்கைகளில் ஒன்றாகும்.  2012ஆம் ஆண்டில் மொன்டேவீடியோ நகராட்சியால் இவருக்கு இல்லஸ்டிரியஸ் சிட்டிசன் என்ற தலைப்பு வழங்கப்பட்டது. 2013ஆம் ஆண்டில் மனித உரிமைகளுக்கான போராட்டத்தில் இவர் செய்த பங்களிப்புக்காக இவருக்கு குடியரசு பல்கலைக்கழகத்தில் டாக்டர் ஹானோரிஸ் கௌசா பட்டத்தைப் பெற்றார். 

காசவல்லில் உள்ள ஒரு குடிமை மையம் 2015ஆம் ஆண்டில் இவரது பெயரில் திறக்கப்பட்டது, இன்றும் இவரது பெயரைத் தொடர்ந்து கூறி வருகிறது.   அதே ஆண்டு இவர் ஒரு பக்கவாதத்தால் பாதிக்கப்பட்டார். மார்ச் 20இல் நடைபெற்ற மௌன ஊர்வலத்தில் கலந்து கொள்ள முடியவில்லை.

குறிப்புகள்
-----------

1. 1 2 3 4  ElPais. "Falleció Luisa Cuesta, referente de los derechos humanos en Uruguay". *Diario EL PAIS Uruguay* (spanish). 2020-03-10 அன்று பார்க்கப்பட்டது.CS1 maint: Unrecognized language (link)
2. ↑  "Falleció Luisa Cuesta, activista por los Derechos Humanos. Tenía 98 años". *Montevideo Portal* (ஸ்பானிஷ்). 2020-03-10 அன்று பார்க்கப்பட்டது.
3. 1 2  "¿Quién es Luisa Cuesta?". *www.portaltnu.com.uy* (ஸ்பானிஷ்). 2020-03-10 அன்று பார்க்கப்பட்டது.
4. ↑  "Falleció Luisa Cuesta – Facultad de Ciencias Sociales" (ஸ்பானிஷ்). 2020-03-10 அன்று பார்க்கப்பட்டது.
5. ↑  "Uruguayans march for 'disappeared'". *ArabianBusiness.com* (ஆங்கிலம்). 2014-05-21. 2020-03-12 அன்று பார்க்கப்பட்டது.
6. ↑  "Centro Cívico Luisa Cuesta". *municipiod.montevideo.gub.uy*. 2020-03-12 அன்று பார்க்கப்பட்டது.
**உரைக்கோப்பு** (Text file/flat file) என்பது கணினிவடிவக் கோப்புகளில் ஒன்றாகும். இது மின்னணு வடிவினை அடிப்படையாகக் கொண்டு, கிடைமட்ட நேர்கோட்டு வடிவில் அமைந்த வரிவடிவத்தை மட்டுமே பெற்றிருக்கும். இதில் எழுத்து வடிவமும், குறியீடுகளும், எண்களும் மட்டுமே அடங்கியிருக்கும். எவ்வித ஊடகக்கோப்புகளையும் தன்னகத்தேப் பெற்றிருக்கும் திறன் இல்லாததாக இருக்கும். கணினி தனக்குரிய தரவுத்தேக்ககத்தில், அதன் உரைக்கோப்பை, அதன் கணினிக்கோப்புக் கட்டகத்தில் சேமித்து, மறுபயன்பாட்டிற்கு நிலைநிறுத்துகிறது. அவ்விதம் நிலைநிறுத்தும் போது, எம்எஸ்-டொஸ் இயுக்குமுறைமைகளில், அக்கோப்பின் இறுதியில் நிறுத்தற்குறியீட்டை( EOF)ப் பயன்படுத்துகிறது. அந்த குறியீட்டு முறைகளை, தற்போதுள்ள புதிய இயக்குதளங்கள் பயன்படுத்துவது இல்லை. எனவே, உரைக்கோப்பு(Text file) என்பது தரவுகல(data container) வகைகளில் ஒன்றாகும். அதனுள் வரியுரைத்(plain text) தேக்கப்படுகிறது. தோற்ற அடிப்படையில் கணினிக்கோப்புகளானது இருவகைப்படும். அதில் ஒன்றே உரைக்கோப்பாகும். மற்றொன்று இருமக்கோப்பு(Binary file) ஆகும்

தமிழ் உள்ளீட்டு வேறுபாடு
------------------------

இந்நிகழ்படமானாது லினக்சு+வின்டோசில் உரைக்கோப்பினை உருவாக்குதலை விளக்குகிறது
* லினக்சு வகை கட்டற்ற இயக்குதளங்களில் தமிழை, ஒருங்குறியில் உள்ளீடு செய்து, சேமித்தல் எளிமையானது. வழமை போல, கோப்பில் உள்ளீடு செய்து, சேமிக்கும் பொத்தானை(Ctrl+c) அழுத்தினால் போதுமானது.
* வின்டோசு போன்ற காப்புரிமையுள்ள இயக்குதளங்களில், தமிழை சேமித்தல், பல படி நிலைகளைக் கடந்தே செய்ய வேண்டியுள்ளது. சேமிக்கும் பொத்தானை அழுத்தியவுடன் சேமிக்காமல், சில தெரிவுகளைக் கேட்கும், உரிய தெரிவுகளை, நாம் தேர்ந்தெடுக்கா விட்டால், நாம் சேமித்த தமிழ் உள்ளீடுகள் அனைத்தும் கேள்விக்குறிகளாக மாறி, நாம் தட்டச்சு செய்த உள்ளீடுகள் அழிந்து விடும். ஏனெனில், பல வின்டோசு இயக்குதளங்கள், அமெரிக்க தரமுறைகளுக்கான தேசிய பயிலக குறியீட்டு முறைமைகளை(ANSI encoding system) இயல்பிருப்பாகப் பெற்றிருக்கிறது.

மேற்கோள்கள்
-----------

1. ↑  Lewis, John (2006). *Computer Science Illuminated*. Jones and Bartlett. பன்னாட்டுத் தரப்புத்தக எண்:0-7637-4149-3.

புற இணைப்புகள்
--------------

* C2: the Power of Plain Text
Museum in சிக்கிம், இந்தியாவார்ப்புரு:SHORTDESC:Museum in சிக்கிம், இந்தியா
**இராம் கௌரி சங்கரலயா** (*Ramgauri Sangralaya*) என்பது இந்தியாவின் சிக்கிம் மாநிலத்தில் உள்ள பாக்யோங் மாவட்டத்தில் அமைந்துள்ளது. தாகுர்பாரி கோயில் அருகே உள்ள இரெனாக் சந்தைப் பகுதியில் ஒரு தனியார் அருங்காட்சியகமாக இயங்குகிறது. சிக்கிம் மாநிலத்தின் முதல் அரசாங்க செய்தித்தாளான சிக்கிம் எரால்டின் தாயகம் இராம் கௌரி சங்கரலயம் என்று கருதப்படுகிறது. முத்திரைகள், நாணயங்கள் மற்றும் செய்தித்தாள்கள் இங்கு சேகரிக்கப்படுகின்றன. மேலும், இந்த அருங்காட்சியகம் சிக்கிமின் அரசியல் வரலாற்றை ஆவணப்படுத்துகிறது.

சேகரிப்பு
---------

இராம் கௌரி சங்கரலயா அருங்காட்சியகத்தில் சிக்கிமின் முன்னாள் இமாலய இராச்சியத்தின் அரசியல் வளர்ச்சி தொடர்பான ஏராளமான ஆவணங்கள் வைக்கப்பட்டுள்ளன. முந்தைய காலத்தில் சிக்கிம் விவசாயிகள் தங்கள் நிலப்பிரபுக்களுக்கு செலுத்திய பல்வேறு வரி ரசீதுகளின் தொகுப்பும் இங்கு வைக்கப்பட்டுள்ளது. தந்தி இயந்திரங்கள், கிராமபோன்கள், பழங்கால பூட்டுகள் மற்றும் சாவிகள், பாத்திரங்கள், வானொலிகள் மற்றும் கடிகாரங்கள் போன்ற பல்வேறு பழங்கால பொருட்களும் போச்ராச்சு மற்றும் சிக்கிமின் முதல் வங்கியான இயெத்முல் வங்கி வழங்கிய வங்கி ரசீது, சிக்கிமின் முதல் செய்தி பத்திரிகையான கஞ்சன்சங்காவின் முழு தொகுதி போன்றவை அருங்காட்சியகத்தில் சேகரித்து வைக்கப்பட்டுள்ளன.

மேற்கோள்கள்
-----------

1. ↑  Sikkim- A Look Back View: RamGauri Sangrahalaya - The Only Private Museum of Sikkim
2. ↑
**இராமு** (**Ramu)** என்பது இந்திய மாநிலமான ஒரிசாவின் பாலேஸ்வர் மாவட்டத்தில் வசிக்கும் குரங்கு. மத நல்லிணக்கத்தைச் சீர்குலைத்த குற்றச்சாட்டின் பேரில் ஒரிசாவில் உள்ள ரெமுனா காவல் நிலையத்தில் 5 ஆண்டுகளாக இந்த குரங்கு சிறை வைக்கப்பட்டிருந்தது.

கைது
----

ஜெகநாத்பூர் கிராமத்தில் பல குழந்தைகளைத் தாக்கி கடித்தபோது இராமுவுக்கு மூன்று வயதாக இருந்தது. இராமுவால் தாக்கப்பட்ட குழந்தைகள் இந்து சமூகத்தைச் சேர்ந்தவர்களாகவும் இராமுவினை வளத்தவர் முஸ்லீம் குடும்பத்தினைச் சார்ந்தவராக இருந்தார். இது கலவரம் ஏற்படக் காரணமாக அமைந்தது. இந்த சம்பவத்திற்குப் பின்னர் இராமுவினைக் கைது செய்ய உள்ளூர் காவல்துறையினர் முடிவு செய்தனர். சில காலத்திற்குப்பின் விடுதலையானதும், இராமு மீண்டும் குழந்தைகளைக் கடிக்க ஆரம்பித்தது. இதனால் காவல்துறையினர் மக்களின் நன்மைக்காக மீண்டும் சிறையில் அடைக்க முடிவு செய்தனர்.

விடுதலை
-------

இந்திய வனவிலங்கு விதிகளின் கீழ், இராமு போன்ற ரீசஸ் மாகேக் குரங்குகளைச் சிறையிலடைக்க இயலாது, ஏனெனில் இது அட்டவணை II ஆபத்தான உயிரினங்கள் வகையினைச் சார்ந்தது. இத்தகைய அட்டவணை உயிரினங்களைச் செல்லப்பிராணிகளாகவோ அல்லது கூண்டுகளில் அடைக்கவோ முடியாது. எனவே மாநில வனத்துறை நடவடிக்கை எடுக்க வேண்டும் என்று வனவிலங்கு ஆர்வலர்கள் கோரினர்.  காவல்துறையினர் இராமுவிற்கு வழக்கமான உணவைக் கொடுத்து நன்றாக நடத்தியதாகக் கூறுகின்றனர். ரெமுனா காவல் நிலையத்தின் பொறுப்பாளரான நிரஞ்சன் குமார் திர் "இராமுக்கு வழக்கமான குளியல், நாள் ஒன்றுக்கு நான்கு முறை உணவளிப்பதாகத் தெரிவித்தார். ஆர்வலர்களின் போராட்டம் உலகளாவிய கவனத்தை ஈர்த்தது. இதனைத் தொடர்ந்து காவல்துறையினர் அக்டோபர் 18, 2006 அன்று குரங்கை விடுவித்து, வனவிலங்கு அதிகாரிகளிடம் ஒப்படைத்தனர்.

குறிப்புகள்
-----------

1. ↑  "Ramu checks in and the activists go wild". IANS. 2006-10-15. Archived from the original on 2006-11-30.. பார்த்த நாள்: 2006-10-19.
2. ↑  Ramu in the News

மேற்கோள்கள்
-----------

* செய்திகளில் ராமு
தேசிய விருதுகள் வழங்கும் விழாவில், சிறீ கோபிந்த் ராம்தேவ் மற்றும் சிறீ இராமு ராம்தேவ் ஆகியோருக்கு 2010 ஆம் ஆண்டிற்கான கைவினைஞர் மற்றும் நெசவாளர்களுக்கான தேசிய மாசுட்டர் விருதை பிரணாப் முகர்ச்சி, வழங்கினார்.
**இராமு ராம்தேவ்** (*Ramu Ramdev*) வட இந்திய ஓவியக்கலையின் பாரம்பரிய நுட்பங்கள் மற்றும் பாணிகளில் நிபுணத்துவம் பெற்ற ஓர் ஓவியக் கலைஞர் ஆவார். 1969 ஆம் ஆண்டு மே மாதம் 7 ஆம் தேதியன்று இவர் பிறந்தார். இந்தியக் கலையைப் நுண்படிவமாகப் பாதுகாக்கவும் மேம்படுத்தவும் முப்பது ஆண்டுகளுக்கும் மேலாக உழைத்துள்ளார். இளம் கலைஞர்களுக்கு நுட்பங்களைக் கற்பிக்கிறார். ஆண்டுதோறும் செய்ப்பூரில் உள்ள சிட்டி பேலசில் கோடைக்கால முகாம்களை நடத்துகிறார். இந்தியாவிலும் வெளிநாட்டிலும் கண்காட்சிகளை ஏற்பாடு செய்கிறார். அவரது பணிக்கான எடுத்துக்காட்டுகளாக பிரித்தானிய அருங்காட்சியகத்தையும் மற்றும் பிற தொகுப்புகளையும் கூறலாம். இராமு ராம்தேவின் சேவைகளைப் பாராட்டி, 2010 ஆம் ஆண்டில் கைவினைஞர்கள் மற்றும் நெசவாளர்களுக்கான தேசிய மாசுட்டர் விருதைப் பெற்றார்.

மேற்கோள்கள்
-----------

1. ↑  D. K. Taknet, *Jaipur: Gem of India* (International Institute of Management of Entrepreneurship, 2013); artist's website:
2. ↑  A tinted drawing of an elepant is in the British Museum, accession number 2000,0329,0.1, see
**பெனடிக்ட் ஜான் பிரான்சிஸ்** (பிறப்பு 3 மே 1972) விருதுகளை பெற்ற மேடை நடிகர் மற்றும் இயக்குனர் ஆவார். இவர்  ஐக்கிய இராச்சியத்தில் உள்ள வின்செஸ்டர் நகரைச் சேர்ந்தவர்.

ஆரம்ப வாழ்க்கை
--------------

பெனடிக்ட் ஜான் பிரான்சிஸ் 1972 ஆம் ஆண்டு மே மாதம் மூன்றாம் நாள் இலண்டனில் உள்ள இஸ்ல்வொர்த் என்ற நகரத்தில் பிறந்தார். இவரின் பெற்றோர்கள் சேலி மற்றும் ஜெமி பிரான்சிஸ் ஆவர். ஜானின் எட்டாவது வயதில் இவரின் பெற்றோர்கள் விவாகரத்து பெற்று பிரிந்தனர். ஜானின் தாய் ஆலன் பால் லீவி என்பவரை திருமணம் செய்து கொண்டு பிரான்ஸ் நாட்டில் உள்ள பாரிஸ் நகருக்கு குடியேறினார். ஜானின் தந்தை நியூசிலாந்து நாட்டிற்கு சென்று அங்கு ஒரு வானூர்தி நிறுவனத்தில் 1994 ஆம் ஆண்டு அவர் இறக்கும் வரை பணியாற்றி வந்தார். ஜான் பிரான்ஸ் பல பள்ளிகளில் படித்தார். இதில் பாரிஸ் ஆங்கில பள்ளியும் அடங்கும்.

மேற்கோள்கள்
-----------

1. ↑
2. ↑  "காப்பகப்படுத்தப்பட்ட நகல்". 2019-05-30 அன்று மூலம் பரணிடப்பட்டது. 2019-06-11 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2018-08-20 அன்று மூலம் பரணிடப்பட்டது. 2019-06-11 அன்று பார்க்கப்பட்டது.
**புதிர்நிலை** என்பவை மையத்திலிருந்து வெளியே செல்ல முடியாதவாறும், உள்ளிருந்து வெளியே வரமுடியாதவாறும் அமைக்கப்பட்ட பல்வேறு சூழ்நிலை பாதைகளுடன் உள்ளவை. இந்த புதிர்நிலைகளில் நடந்து சென்று மையப்பகுதியை அடைபவர்களின் வாழ்க்கை வெற்றியாக இருக்கும் என்பதும், கற்கள் மீது மிதித்தோ, தாண்டியோ செல்பவர்களுக்கு வாழ்வில் தோல்வி கிடைக்கும் என்பதும் நம்பிக்கையாகும். 
இந்து சமய இதிகாசமான மகாபாரதத்தில் அபிமன்யு சக்கரவியூகத்தில் மாட்டிக் கொண்டு உயிரிழந்தார். இந்தச் சக்கரவியூகம் இவ்வாறான புதிர்நிலையில் ஒன்றாகும்.

வகைகள்
------

புதிர்நிலைகள் அவைகளின் வடிவத்தினைப் பொறுத்து பல்வேறு வகைகளாகப் பிரிக்கப்பட்டுள்ளன. புதிர் நிலைகளின் வகைகள் கீழே கொடுக்கப்பட்டுள்ளன.

* வட்டப் புதிர்நிலைகள்
* சுருள்வழி புதிர்நிலைகள்
* சதுர புதிர்நிலைகள்
* செவ்வக புதிர்நிலைகள்

தமிழகத்தில் உள்ள புதிர்நிலைகள்
------------------------------

* தர்மபுரியை அடுத்துள்ள கம்பை நல்லூரில் 2500 ஆண்டுகள் பழைமையான கற்காலப் புதிர்நிலை உள்ளது. இதனை உலகின் பெரிய புதிர் நிலை என்று தெரிவிக்கின்றனர்.
* சேலம் மாவட்டத்தில் வேம்படித்தாளம் கிராமத்தில் பழமையான வட்ட புதிர்நிலை உள்ளது. இது 2000 ஆண்டுகள் பழமையானதாகும்.

ஆதாரங்கள்
---------

1. ↑  "வேம்படிதாளத்தில் புதிர் நிலை கண்டுபிடிப்பு: சேலம் வரலாற்று ஆய்வாளர்கள் பெருமிதம்".
2. ↑  "2,500 ஆண்டுகள் பழமைவாய்ந்த "புதிர்நிலை"".
[*தொடர்பிழந்த இணைப்பு*]
3. ↑  "பொற்கால புதிர் நிலை கண்டுபிடிப்பு கிருஷ்ணகிரி ஆய்வாளர்கள் பெருமிதம்".
உழவர்கள் தம் வயலில் விளைந்த நெல்லை முதன் முதலில் சமைத்து உண்ணும் சடங்கு **புதிர் எடுத்தல்** எனப்படும். தைப்பூச நாளில் சில இடங்களில் புதிர் எடுத்தல் நடைமுறையில் உள்ள போதிலும் சில இடங்களில் வயல் அறுவடையைத் தொடர்ந்து வரும் நாள் புதிர் எடுத்தல் நடைபெறும். 

புதிர் சமையல் இறைவனுக்கு படைக்கப்பட்டு ஏழைகளுக்கு உணவிட்டபின் உண்ணும் வழக்கம் காணப்படுகின்றது. இந்நிகழ்வுக்கு அயலவர்களையும் உறவினர்களையும் அழைப்பர். குத்தகைக்கு வயல் எடுத்து விளைச்சல் செய்பவர்கள் அறுவடையின் பின் நில உடைமையாளருக்கு புதிர் நெல் வழங்குவர். இது தவிர நெல் விளைச்சல் செய்யாத உறவினர்களுக்கும் புதிர்நெல் வழங்கும் வழக்கம் காணப்படுகின்றது. தமிழர்கள் வாழும் கிராமங்கள் சிலவற்றில் உழவு செய்யாதவர்களும் மரபுப்படி தம் வீட்டில் புதிர் எடுக்கும் வரை புது நெல்லை உண்ணாத வழக்கமும் உண்டு.

யாழ்ப்பாணத்தில் புதிர் எடுத்தல்
-------------------------------

தைப்பூசத்தன்று தான் யாழ்ப்பாண மக்கள் புதிரெடுப்பர். அன்று விடிகாலையில் எழுந்து வீடு வாசலைப் பெருக்கி வீட்டில் இருக்கும் ஆண்கள் நெல்லறுக்கும் அரிவாள், தேங்காய், கற்பூரம், கத்தி, கடகம் போன்றவற்றுடன் வயலுக்குச் சென்று கிழக்கு முகமாக நின்று ஞாயிறை வணங்கி ஒருவர் தேங்காய் உடைக்க மற்றவர் முற்றிய புது நெற்கதிர் சிலவற்றை அறுத்து வீட்டிற்கு எடுத்து வருவர். அதனைக் குடும்பத்தலைவி பெற்று வழிபாட்டு அறையில் வைப்பார். அதில் இருந்து சில நெல்மணிகளை எடுத்து உமியை நீக்கி அந்த அரிசியைப் பசும்பாலுடன் கலந்து வாழைப்பழத்தைச் சிறு துண்டுகளாக நறுக்கி அதில் இட்டு குடும்பத்தினருக்குப் பரிமாறுவர். அந்த அரிசியுடன் வீட்டிலுள்ள அரிசியையும் கலந்து அன்றைய நண்பகலுணவு சமைக்கப்படும்.
**ஏழு விரயங்கள்** (*The seven wastes*) என்பது பொதுவாக தொழிற்சாலை மற்றும் சேவைமையங்களில் அன்றாடம் நிகழக்கூடிய விரயங்களாகும். இவை டோயொட்டா நிறுவனத்தின் முன்னாள் முதன்மைப் பொறியாளரான "டாய்ச்சி ஓஹ்னோ" என்பவரால் அடையாளம் காணப்பட்டு டோயொட்டா உற்பத்தி முறைமையின் ஒரு முக்கிய அங்கமாக்கப்பட்டன.

பொருட்கள் உற்பத்தி செய்யப்படும்போது, பலவகையான செய்முறைகள் மற்றும் இணைப்புகளால் அவற்றின் மதிப்பு கூட்டப்படுகிறது. இவ்வாறு மதிப்பு கூட்டப்படும்போது பலவகையான வளங்களும், விரயங்களும் நுகரப்படுகின்றன. இதனால் செலவுகள் அதிகமாகின்றன. நிறுவனங்கள் இச்செலவுகளை ஈடு செய்ய அதிக விலைக்கு வாடிக்கையாளர்களுக்கு பொருள்களை விற்க முனையும், ஆனால் சந்தையில் உள்ள போட்டியினால் அவ்வாறு செய்யக்கூடிய பொருள்கள் விற்பனையாகாமல் தேங்கிவிடும்; அல்லது முதலீட்டை விட குறைந்த விலைக்கு விற்கும்போது அந்நிறுவனங்கள் மிகப்பெரிய இழப்பை ஏற்கக்கூடும்.

இதை தவிர்ப்பதற்காக, விரயங்கள் அடையாளம் காணப்பட்டு நீக்கப்படுகின்றன. இவ்விரயங்கள் ஏழு வகைகளாக பின்வருமாறு பிரிக்கப்பட்டுள்ளன:

1. அதிகப்படியான உற்பத்தி
2. அதிகப்படியான நகர்வு (இயந்திரத்தினுடைய அல்லது இயந்திர இயக்குனருடைய)
3. காத்திருப்பு (இயந்திரத்தினுடைய அல்லது இயந்திர இயக்குனருடைய)
4. தேவையற்ற ஊர்வு (செயல்களுக்கு இடையில் பொருள்களின் தேவையற்ற ஊர்வு)
5. அதிகப்படியான செயல் முறை
6. அதிகப்படியான இருப்பு (உற்பத்திக்கான மூலப்பொருள் அல்லது உற்பத்தியில் முழுமையடைந்த பொருள்)
7. திருத்தம் (மறு சீர் செய்தல்)
**ஏழில் நெடுவரை**யானது ஏழில் குன்றம் என்னும் பெயராலும் சங்கநூல்களில் குறிப்பிடப்படுகிறது. இது இக்காலத்தில் கேரளமாநிலம் கண்ணூர் மாவட்டத்தில் உள்ளது. இதன் இக்கால வழக்குப்பெயர் எழில்மலை.

ஆனைமலைக் குன்றுகளில் ஒன்று பழனி. இக்காலத்தில் இப்பெயரால் வழங்கப்படும் இந்த ஊர் சங்க காலத்தில் பொதினி என வழங்கப்பட்டது. இது முருகன் தலைபோல் ஆறு குன்றுமுகடுகளை உடையது. ஆறு குன்றுகளைக் கொண்டது. பொதினியின் ஆறு முகடுபோல் ஏழு-முகடுகளைப் பெற்றிருக்கும் மலை ஏழில் குன்றம். ஏழில்குன்றம் என்பது எழில்குன்றம் எனத் திரிந்து, இப்போது ‘எலிமலை’ என்னும் பெயரால் வழங்கப்படுகிறது. இது கொண்கான நாட்டின் ஒரு பகுதி. எருமைமாடுகள் மிகுதி.  இங்கு யானைகள் மிகுதி.

பாழிச்சிலம்பு என்னும் மலைக்காடுகளும் இதன் பகுதியாகும். இந்த மலைப்பகுதி நாட்டைச் சங்க காலத்தில் நன்னன் என்பவன் ஆண்டுவந்தான். இவன் யானைகளைப் பரிசாக நல்கும் வள்ளண்மைக் குணம் உள்ளவன். அவனது தலைநகர் பாரம்.

இங்குக் கொற்றவை கோயில் ஒன்று இருந்தது. இந்தக் கானமர் செல்வியின் புகழைச் சங்ககாலப் புலவர்களில் ஒருவர் சிறப்பித்துப் பாடியிருந்தார். அந்தப் பாடலோ, பாடிய புலவரின் பெயரோ நமக்குக் கிடைக்கவில்லை. இந்தப் பேய்த்தெய்வத்துக்குத்தான் மிஞிலி என்பவன் அதிகன் என்பவனைப் பலிகொடுத்தான்.

அடிக்குறிப்பு
-------------

1. ↑  "காப்பகப்படுத்தப்பட்ட நகல்". 2011-10-25 அன்று மூலம் பரணிடப்பட்டது. 2011-11-28 அன்று பார்க்கப்பட்டது.
2. ↑  அறுகோட்டு யானைப் பொதினி – அகநானூறு 1
3. ↑  காரான் அகற்றிய தண்ணடை ஒண்டொடி மகளிர் இழைகூட்டுண்ணும் பொன்படு கொண்கான நன்னன் நன்னாட்டு ஏழில்குன்றம் - நற்றிணை 391
4. ↑  பெருங்கல வெறுக்கை சூழாது சுரக்கும் நன்னன் நன்னாட்டு ஏழில் குன்றத்துக் கவாஅன் – (யானை வேங்கைப் பூக் கவளம் மாந்தும்) – அகநானூறு 349
5. ↑  களிறு வீசி வண்மகிழ் பாரத்துத் தலைவன் ஆர நன்னன் ஏழில் நெடுவரைப் பாழிச் சிலம்பில் (மயில் போல் அவள் தோள்) - அகநானூறு 152
6. ↑  ஓங்குபுகழ்க் கானமர் செல்வி அருளலின் வெண்கால் பல்படைப் புரவி எய்திய தொல்லிசை நுணங்கு நுண் புலவன் பாடிய இனமழை தவழும் ஏழில் குன்றத்து – (வேங்கைச் செம்பூம் பிணையல் மகளிர் அணிந்து உவப்பர்) - அகநானூறு 345